b'\n_START_ARTICLE_\nRS \xc2\xabIdar Ulstein\xc2\xbb\n_START_SECTION_\nKonstruksjon\n_START_PARAGRAPH_\nDesignet er utviklet av Redningsselskapet i tett samarbeid med verftet. RS \xc2\xabIdar Ulstein\xc2\xbb er bygget i aluminium fra Norsk Hydro, og skal t\xc3\xa5le opp til 7,5 meter h\xc3\xb8ye b\xc3\xb8lger. Styrehuset er festet i gummi og er ikke direkte i kontakt med skroget, hvilket gir mindre vibrasjon og st\xc3\xb8y for mannskap og instrumenter. Ulstein-klassen er p\xc3\xa5 sikt tenkt \xc3\xa5 erstatte Skomv\xc3\xa6r-klassen._NEWLINE_Fremdriften bes\xc3\xb8rges av to MTU 12V2000 dieselmotorer, p\xc3\xa5 til sammen 3.600 hk (2440 kW) og to Rolls-Royce A3-56 vannjeter. Dette gir fart\xc3\xb8yet en toppfart p\xc3\xa5 n\xc3\xa6rmere 40 knop og en trekkraft p\xc3\xa5 12 tonn.\n_START_SECTION_\nGrunnst\xc3\xb8ting\n_START_PARAGRAPH_\nI november 2018 traff RS \xc2\xabIdar Ulstein\xc2\xbb land i h\xc3\xb8y fart ved Grytastranda p\xc3\xa5 Sunnm\xc3\xb8re. Etterforskning av hendelsesforl\xc3\xb8pet avdekte at skipsf\xc3\xb8reren fikk ett illebefinnende mens fart\xc3\xb8yet var underveis fra ett dykkeroppdrag. To personer ble lettere skadd. Fart\xc3\xb8yet fikk omfattende skader og ble fraktet til byggeverftet i Sverige med lekter for utbedring av skadene. Det er ventet at arbeidet vil bli ferdig f\xc3\xb8rst ved \xc3\xa5rsskiftet 2019/2020.'